title: 90/655/EEZ: Odluka Vijeća od 4. prosinca 1990. o izmjeni Odluke 87/277/EEZ o dodjeli mogućnosti ulova bakalara na području otoka Spitsbergen i Medvjeđeg otoka i u području 3M kako je utvrđeno Konvencijom NAFO-a

text:
               04/Sv. 009

               HR

               Službeni list Europske unije

               32

         31990D0655

               L 353/57

               SLUŽBENI LIST EUROPSKE UNIJE

               04.12.1990.

      ODLUKA VIJEĆA

   od 4. prosinca 1990.
   o izmjeni Odluke 87/277/EEZ o dodjeli mogućnosti ulova bakalara na području otoka Spitsbergen i Medvjeđeg otoka i u području 3M kako je utvrđeno Konvencijom NAFO-a
   (90/655/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 170/83 od 25. siječnja 1983. o uspostavi sustava Zajednice za očuvanje i gospodarenje ribolovnim resursima (1), kako je izmijenjena Aktom o pristupanju Španjolske i Portugala, a posebno članak 11. te Uredbe,
   uzimajući u obzir prijedlog Komisije (2),
   uzimajući u obzir mišljenje Europskog parlamenta (3),
   budući da je ujedinjenjem Njemačke došlo do promjene statističkih podataka o količinama ulova na kojima se temeljila Odluka 87/277/EEZ (4); budući da stoga treba izmijeniti tu Odluku kako bi se pri izračunu dodijeljenih postotaka u Prilogu toj Odluci uzeo u obzir ulov bivše Demokratske Republike Njemačke tijekom referentnih razdoblja,
   DONIJELO JE OVU ODLUKU:
   Jedini članak
   Prilog Odluci 87/277/EEZ zamjenjuje se Prilogom ovoj Odluci.

      Sastavljeno u Bruxellesu 4. prosinca 1990.

            Za Vijeće

            Predsjednik

         G. DE MICHELIS

      (1)  SL L 24, 27.1.1983., str. 1.

      (2)  SL C 248, 2.10.1990., str. 11.

      (3)  Mišljenje od 21. studenoga 1990. (još nije objavljeno u Službenom listu).

      (4)  SL L 135, 23.5.1987., str. 29.
   PRILOG

      Bakalar na području otoka Spitsbergen i Medvjeđeg otoka (područje ICES-a II. b)

               Ukupan dopušteni ulov (TAC)
               (u tonama)

               Udio Zajednice
               (u tonama)

               Njemačka
               %

               Španjolska
               %

               Francuska
               %

               Portugal
               %

               Ujedinjena Kraljevina
               %

               Druge države članice
               (ukupan iznos

               PRVI OBROK

               Postotak udjela Zajednice nakon odbitka standardne količine dodijeljene drugim državama članicama

               Standardna količina

               22 018 ili manje

               19,24

               49,73

               8,21

               10,50

               12,32

               100 tona

               DRUGI OBROK

               Postotak udjela Zajednice nakon odbitka prvog obroka i količine dodijeljene drugim državama članicama

               Standardni iznos

               22 019- 24 220

               29,71

               28,45

               16,44

               4,21

               21,19

               250 tona

               Postotak udjela Zajednice

               700 001- 800 000

               23 101- 26 404

               29,54

               28,54

               16,46

               4,27

               21,19

               1,91

               800 001- 900 000

               26 401- 29 700

               29,51

               28,56

               16,47

               4,27

               21,19

               2,86

               900 001- 1 000 000

               29 701- 33 000

               29,54

               28,54

               16,46

               4,27

               21,19

               3,82

               1 000 001- ili više

               33 001 ili više

               29,54

               28,54

               16,46

               4,27

               21,1

               4,77

      Bakalar NAFO 3M

               Njemačka
               %

               Španjolska
               %

               Francuska
               %

               Portugal
               %

               Ujedinjena Kraljevina
               %

               PRVI OBROK
               7 500 tona ili manje

               9,33

               28,67

               4,00

               39,33

               18,67

               DRUGI OBROK
               više od 7 500 tona

               1,76

               37,81

               5,38

               51,97

               3,08


title: Odluka Političkog i sigurnosnog odbora (ZVSP) 2016/395 od 15. ožujka 2016. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2015/1823 (ATALANTA/1/2016)

text:
               18.3.2016

               HR

               Službeni list Europske unije

               L 73/97

         ODLUKA POLITIČKOG I SIGURNOSNOG ODBORA (ZVSP) 2016/395
   od 15. ožujka 2016.
   o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2015/1823 (ATALANTA/1/2016)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (1), a posebno njezin članak 6.,
   budući da:

               (1)

               Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor (PSO) za donošenje odgovarajućih odluka o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije („zapovjednik snaga EU-a”).

               (2)

               PSO je 6. listopada 2015. donio Odluku (ZVSP) 2015/1823 (2) o imenovanju kontraadmirala Stefana BARBIERIJA zapovjednikom snaga EU-a.

               (3)

               Zapovjednik operacije EU-a preporučio je imenovanje kontraadmirala (LH) Jana C. KAACKA novim zapovjednikom snaga EU-a na mjesto kontraadmirala Stefana BARBIERIJA od 23. ožujka 2016.

               (4)

               Vojni odbor EU-a podržao je tu preporuku 23. veljače 2016.

               (5)

               Odluku (ZVSP) 2015/1823 trebalo bi stoga staviti izvan snage.

               (6)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   Kontraadmiral (LH) Jan C. KAACK imenuje se zapovjednikom snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) od 23. ožujka 2016.
   Članak 2.
   Odluka (ZVSP) 2015/1823 stavlja se izvan snage.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 15. ožujka 2016.

            Za Politički i sigurnosni odbor

            Predsjednik

         W. STEVENS

      (1)  SL L 301, 12.11.2008., str. 33.

      (2)  Odluka Političkog i sigurnosnog odbora (ZVSP) 2015/1823 od 6. listopada 2015. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage odluka (ZVSP) 2015/607 i (ZVSP) 2015/1750 (ATALANTA/6/2015) (SL L 265, 10.10.2015., str. 10.).


title: Odluka Vijeća 2005/199/ZVSP od 31. siječnja 2005. o sklapanju Sporazuma između Europske unije i Republike Albanije o sudjelovanju Republike Albanije u vojnim operacijama Europske unije za upravljanje krizom u Bosni i Hercegovini (operacija ALTHEA)

text:
               18/Sv. 13

               HR

               Službeni list Europske unije

               40

         32005D0199

               L 065/34

               SLUŽBENI LIST EUROPSKE UNIJE

         ODLUKA VIJEĆA 2005/199/ZVSP
   od 31. siječnja 2005.
   o sklapanju Sporazuma između Europske unije i Republike Albanije o sudjelovanju Republike Albanije u vojnim operacijama Europske unije za upravljanje krizom u Bosni i Hercegovini (operacija ALTHEA)
   VIJEĆE EUROPSKE UNIJE,
   uzimajući u obzir Ugovor o osnivanju Europske unije, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 12. srpnja 2004. donijelo Zajedničku akciju 2004/570/ZVSP o vojnoj operaciji Europske unije u Bosni i Hercegovini (1).

               (2)

               Člankom 11. stavkom 3. te Zajedničke akcije predviđa se da podrobni aranžmani u vezi sa sudjelovanjem trećih država trebaju biti predmet sporazuma u skladu s člankom 24. Ugovora o Europskoj uniji.

               (3)

               Nakon odobrenja Vijeća od 13. rujna 2004., Predsjedništvo je, uz pomoć glavnog tajnika/visokog predstavnika, završilo pregovore o Sporazumu između Europske unije i Republike Albanije o sudjelovanju Republike Albanije u vojnoj operaciji Europske unije za upravljanje krizom u Bosni i Hercegovini (Operacija ALTHEA).

               (4)

               Sporazum bi trebalo odobriti,

         ODLUČILO JE:
   Članak 1.
   Ovime se u ime Europske unije odobrava Sporazum između Europske unije i Republike Albanije o sudjelovanju Republike Albanije u vojnim operacijama Europske unije za upravljanje krizom u Bosni i Hercegovini (Operacija ALTHEA).
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se za određivanje osobe (osoba) koja (koje) će imati ovlasti potpisati Sporazum kako bi on bio obvezujući za Europsku uniju.
   Članak 3.
   Ova Odluka proizvodi učinke na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 31. siječnja 2005.

            Za Vijeće

            Predsjednik

         J. ASSELBORN

      (1)  SL L 252, 28.7.2004., str. 10.


title: 91/158/EEZ: Odluka Vijeća od 4. ožujka 1991. o sklapanju Okvirnog sporazuma o suradnji između Europske ekonomske zajednice i Republike Čilea

text:
               11/Sv. 036

               HR

               Službeni list Europske unije

               57

         31991D0158

               L 079/1

               SLUŽBENI LIST EUROPSKE UNIJE

               04.03.1991.

      ODLUKA VIJEĆA

   od 4. ožujka 1991.
   o sklapanju Okvirnog sporazuma o suradnji između Europske ekonomske zajednice i Republike Čilea
   (91/158/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 113. i 235.,
   uzimajući u obzir preporuku Komisije,
   uzimajući u obzir mišljenje Europskog parlamenta (1),
   budući da bi Zajednica, s ciljem ostvarivanja svojih ciljeva u području vanjskih gospodarskih odnosa, trebala odobriti Okvirni sporazum o suradnji s Republikom Čileom,
   ODLUČILO JE:
   Članak 1.
   Ovime se u ime Zajednice odobrava Okvirni sporazum o suradnji između Europske ekonomske zajednice i Republike Čilea.
   Tekst Sporazuma priložen je ovoj Odluci.
   Članak 2.
   Predsjednik Vijeća daje obavijest predviđenu u članku 21. Sporazuma (2).
   Članak 3.
   Zajednicu u zajedničkom odboru predviđenom člankom 17. Sporazuma predstavlja Komisija kojoj pomažu predstavnici država članica.
   Članak 4.
   Ova Odluka objavljuje se u Službenom listu Europskih zajednica. Proizvodi učinke na dan objave.

      Sastavljeno u Bruxellesu 4. ožujka 1991.

            Za Vijeće

            Predsjednik

         J. F. POOS

      (1)  Mišljenje od 18. veljače 1991. (još nije objavljeno u Službenom listu).

      (2)  Dan stupanja na snagu Sporazuma objavit će Glavno tajništvo Vijeća u Službenom listu Europskih zajednica.


title: Odluka (EU, Euratom) 2017/1746 Europskog parlamenta od 27. travnja 2017. o zaključenju poslovnih knjiga Zajedničkog poduzeća za ITER i razvoj energije fuzije za financijsku godinu 2015.

text:
               29.9.2017

               HR

               Službeni list Europske unije

               L 252/366

         ODLUKA (EU, Euratom) 2017/1746 EUROPSKOG PARLAMENTA
   od 27. travnja 2017.
   o zaključenju poslovnih knjiga Zajedničkog poduzeća za ITER i razvoj energije fuzije za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća za ITER i razvoj energije fuzije za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća za ITER i razvoj energije fuzije za financijsku godinu 2015., s odgovorima Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Zajedničko poduzeće treba dobiti za izvršenje proračuna za financijsku godinu 2015. (05875/2017 – C8-0085/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir članak 106.a Ugovora o osnivanju Europske zajednice za atomsku energiju,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Odluku Vijeća 2007/198/Euratom od 27. ožujka 2007. o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću (4), a posebno njezin članak 5. stavak 3.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5),

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0108/2017),

               1.

               odobrava zaključenje poslovnih knjiga Europskog zajedničkog poduzeća za ITER i razvoj energije fuzije za financijsku godinu 2015.;

               2.

               nalaže svojem predsjedniku da ovu Odluku proslijedi direktoru Zajedničkog poduzeća za ITER i razvoj energije fuzije, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 473, 16.12.2016., str. 33.

      (2)  SL C 473, 16.12.2016., str. 34.

      (3)  SL L 298, 26.10.2012., str. 1.

      (4)  SL L 90, 30.3.2007., str. 58.

      (5)  SL L 328, 7.12.2013., str. 42.


title: 85/208/EEZ: Odluka Komisije od 25. ožujka 1985. o izmjeni Odluke 80/686/EEZ o osnivanju Savjetodavnog odbora za nadzor i smanjenje onečišćenja izazvanog ispuštanjem ugljikovodika u more

text:
               15/Sv. 006

               HR

               Službeni list Europske unije

               3

         31985D0208

               L 089/64

               SLUŽBENI LIST EUROPSKE UNIJE

               25.03.1985.

      ODLUKA KOMISIJE

   od 25. ožujka 1985.
   o izmjeni Odluke 80/686/EEZ o osnivanju Savjetodavnog odbora za nadzor i smanjenje onečišćenja izazvanog ispuštanjem ugljikovodika u more
   (85/208/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   budući da je Vijeće donijelo Odluku 81/420/EEZ od 19. svibnja 1981. o sklapanju Protokola o suradnji u suzbijanju onečišćenja Sredozemnog mora naftom i drugim štetnim tvarima u slučajevima opasnosti (1) i Odluku 84/358/EEZ od 28. lipnja 1984. o sklapanju Sporazuma o suradnji u postupanju kod onečišćenja Sjevernog mora naftom i drugim štetnim tvarima (2); budući da su u nekoliko navrata Parlament i Gospodarski i socijalni odbor izrazili želju da se aktivnosti Komisije u odnosu na nadzor i smanjenje onečišćenja mora naftom prošire kako bi uključivale i druge štetne tvari osim nafte;
   budući da je od bitnog značaja da se Komisija savjetuje sa stručnjacima država članica koji su visokokvalificirani u tom području;
   budući da Odluku Komisije 80/686/EEZ (3) treba izmijeniti kako bi se proširila nadležnost Savjetodavnog odbora tako da uključuje i druge štetne tvari,
   ODLUČILA JE:
   Članak 1.
   U naslovu, u članku 1. i u članku 2. stavcima 1. i 2. Odluke 80/686/EEZ izraz „ispuštanjem ugljikovodika u more” zamjenjuje se izrazom „ispuštanjem nafte i drugih štetnih tvari u more”.
   Članak 2.
   Ova se Odluka primjenjuje od 25. ožujka 1985.

      Sastavljeno u Bruxellesu 25. ožujka 1985.

            Za Komisiju

         S. CLINTON DAVIS

            Član Komisije

      (1)  SL L 162, 19.6.1981., str. 4.

      (2)  SL L 188, 16.7.1984., str. 7.

      (3)  SL L 188, 22.7.1980., str. 11.


title: 2013/107/EU: Odluka Vijeća od 13. studenoga 2012. o potpisivanju i sklapanju Sporazuma između Vlade Sjedinjenih Američkih Država i Europske unije o koordinaciji programa za označivanje energetske učinkovitosti uredske opreme  Tekst značajan za EGP

text:
               11/Sv. 117

               HR

               Službeni list Europske unije

               211

         32013D0107

               L 063/5

               SLUŽBENI LIST EUROPSKE UNIJE

         ODLUKA VIJEĆA
   od 13. studenoga 2012.
   o potpisivanju i sklapanju Sporazuma između Vlade Sjedinjenih Američkih Država i Europske unije o koordinaciji programa za označivanje energetske učinkovitosti uredske opreme
   (Tekst značajan za EGP)
   (2013/107/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 194. i 207., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 12. srpnja 2011. ovlastilo Komisiju da pregovara o Sporazumu između Vlade Sjedinjenih Američkih Država i Europske unije o koordinaciji programa za označivanje energetske učinkovitosti uredske opreme (dalje u tekstu „Sporazum”).

               (2)

               U skladu s ovlaštenjem Vijeća, Radna skupina za energiju savjetovala je i pomagala Komisiji u pregovorima.

               (3)

               Pregovori su zaključeni i Sporazum je parafiran 29. studenoga 2011.

               (4)

               Potrebno je ustanoviti odgovarajuće unutarnje postupke Unije kako bi se omogućilo ispravno funkcioniranje Sporazuma.

               (5)

               Uredska oprema, s pojavom novih aplikacija i funkcija, predstavlja sve veći udio u budućoj potrošnji energije. Energetska svojstva uredske opreme je potrebno i dalje optimizirati kako bi se postigao cilj Unije o 20 %-tnoj uštedi potrošnje energije s obzirom na predviđanja za 2020., kako je odobreno na sastanku Europskog vijeća u proljeće 2007.

               (6)

               Budući da se tržište uredske opreme brzo razvija, ključno je često ponavljati procjenu mogućnosti najveće uštede energije i koristi za okoliš poticanjem ponude i potražnje energetski učinkovitih proizvoda. Stoga je potrebno ovlastiti Komisiju da uz pomoć savjetodavnog tijela Unije, sastavljenog od nacionalnih predstavnika svih zainteresiranih stranaka, na redovnoj osnovi pristupa ponovnoj procjeni i nadogradnji Zajedničkih specifikacija uredske opreme kako je određeno Sporazumom.

               (7)

               Budući da proizvođači koji sudjeluju u programu EU Energy Star uglavnom pripadaju malim i srednjim poduzećima, registriranje proizvoda u Uniji treba i dalje biti neopterećeno i zasnovano na samocertificiranju. To bi trebalo biti povezano s jačom provedbom programa EU Energy Star od strane Komisije u suradnji s državama članicama.

               (8)

               Tehnička komisija, uspostavljena Sporazumom, treba biti odgovorna za praćenje provedbe Sporazuma.

               (9)

               Sukladno Sporazumu Sjedinjene Američke Države i Unija pojedinačno određuju upravno tijelo odgovorno za provedbu Sporazuma. U tom je smislu Unija dužna imenovati Komisiju za upravno tijelo,

         DONIJELO JE OVU ODLUKU:
   Članak 1.
   Ovime se u ime Unije odobrava Sporazum između Vlade Sjedinjenih Američkih Država i Europske unije o koordinaciji programa za označivanje energetske učinkovitosti uredske opreme, uključujući njegove Priloge (dalje u tekstu „Sporazum”).
   Tekst Sporazuma i njegovi prilozi prilažu se ovoj Odluci.
   Članak 2.
   Ovime se ovlašćuje predsjednik Vijeća da odredi osobu(-e) ovlaštenu(-e) za potpisivanje Sporazuma s ciljem obvezivanja Unije.
   Članak 3.
   Predsjednik Vijeća u ime Unije daje pisanu obavijest predviđenu člankom XIV. stavkom 1. Sporazuma.
   Članak 4.
   Komisija predstavlja Uniju u Tehničkoj komisiji kako je predviđeno u članku VII. Sporazuma, nakon što je upoznata s gledištima članova uprave programa Europske unije Energy Star iz članka 8. Uredbe (EZ) br. 106/2008 Europskog parlamenta i Vijeća od 15. siječnja 2008. o programu Zajednice za označivanje energetske učinkovitosti uredske opreme (1). Komisija nastavlja, nakon savjetovanja s upravom programa Europske unije Energy Star, s komunikacijom, suradnjom, nadzorom provedbe i obavješćivanjem navedenim u članku VI. stavku 4., članku VII. stavcima 1. i 2. i članku IX. stavku 4. Sporazuma.
   Zbog pripreme stajališta Unije u pogledu izmjena u popisu uredske opreme iz Priloga C Sporazumu, Komisija uzima u obzir svako mišljenje uprave programa Europske unije Energy Star.
   Komisija nakon savjetovanja s upravom programa Europske unije Energy Star određuje stajalište Unije u odnosu na odluke koje treba donijeti upravno tijelo, s obzirom na izmjene Priloga A (ime Energy Star i zajednički znak tvrtke), Priloga B (Smjernice za ispravnu uporabu imena Energy Star i zajedničkog znaka tvrtke) i Priloga C (Zajedničke specifikacije) Sporazumu.
   U svim drugim slučajevima stajalište Unije, s obzirom na odluke koje su dužne donijeti stranke u Sporazumu, određuje Vijeće djelujući na prijedlog Komisije sukladno članku 218. stavku 9. Ugovora.
   Članak 5.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 13. studenoga 2012.

            Za Vijeće

            Predsjednik

         V. SHIARLY

      (1)  SL L 39, 13.2.2008., str. 1.


title: Odluka (EU) 2017/1717 Europskog parlamenta od 27. travnja 2017. o razrješnici za izvršenje proračuna Europskog policijskog ureda (Europol) za financijsku godinu 2015.

text:
               29.9.2017

               HR

               Službeni list Europske unije

               L 252/313

         ODLUKA (EU) 2017/1717 EUROPSKOG PARLAMENTA
   od 27. travnja 2017.
   o razrješnici za izvršenje proračuna Europskog policijskog ureda (Europol) za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog policijskog ureda za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog policijskog ureda za financijsku godinu 2015., s odgovorom Ureda (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Ured treba dobiti za izvršenje proračuna za financijsku godinu 2015. (05873/2017 – C8-0070/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Odluku Vijeća 2009/371/PUP od 6. travnja 2009. o osnivanju Europskog policijskog ureda (Europola) (4), a posebno njezin članak 43.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0107/2017),

               1.

               daje razrješnicu direktoru Europskog policijskog ureda za izvršenje proračuna Ureda za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Europskog policijskog ureda, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 198.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 121, 15.5.2009., str. 37.

      (5)  SL L 328, 7.12.2013., str. 42.


title: Odluka Vijeća (ZVSP) 2015/2051 od 16. studenoga 2015. o izmjeni Odluke 2013/730/ZVSP za potporu aktivnostima SEESAC-a za razoružanje i nadzor naoružanja u jugoistočnoj Europi u okviru Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom

text:
               17.11.2015

               HR

               Službeni list Europske unije

               L 300/19

         ODLUKA VIJEĆA (ZVSP) 2015/2051
   od 16. studenoga 2015.
   o izmjeni Odluke 2013/730/ZVSP za potporu aktivnostima SEESAC-a za razoružanje i nadzor naoružanja u jugoistočnoj Europi u okviru Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 26. stavak 2. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Odlukom Vijeća 2013/730/ZVSP (1) predviđa se da Unija doprinese projektu Centra za kontrolu malog i lakog oružja za jugoistočnu i istočnu Europu (SEESAC) za smanjenje prijetnje nezakonitog širenja i trgovanja malim i lakim oružjem (SALW) i pripadajućim streljivom u jugoistočnoj Europi.

               (2)

               Odlukom 2013/730/ZVSP podupire se projekt čiji je cilj, među ostalim aspektima, poboljšanje sigurnosnih propisa i upravljanja zalihama za skladišta zaliha konvencionalnog oružja i streljiva („komponenta sigurnosti skladištenja”).

               (3)

               U točki 3.1. Priloga Odluci 2013/730/ZVSP Bosna i Hercegovina, Kosovo (2), Republika Moldova, Crna Gora, Srbija te bivša jugoslavenska republika Makedonija (BJRM) određeni su kao korisnici komponente sigurnosti skladištenja, dok se Albanija ne spominje.

               (4)

               Prema provedbenoj agenciji SEESAC, i uz suglasnost albanskih nadležnih tijela, postoji potreba da se Albanija koristi komponentom sigurnosti skladištenja i dostupna su sredstva u skladu s Odlukom 2013/730/ZVSP.

               (5)

               Odluku 2013/730/ZVSP stoga bi trebalo izmijeniti radi uključivanja Albanije kao korisnice komponente sigurnosti skladištenja,

         DONIJELO JE OVU ODLUKU:
   Članak 1.
   Točka 3.1. Priloga Odluci 2013/730/ZVSP zamjenjuje se sljedećim:

      „3.1.   Povećana sigurnost zaliha putem poboljšanja infrastrukture i razvoja kapaciteta

      Cilj
      Ova će aktivnost umanjiti prijetnju širenja i nezakonita trgovanja malim i lakim oružjem (SALW) te pripadajućim streljivom putem poboljšanja sigurnosnih odredbi i upravljanja zalihama u skladištenju konvencionalnog oružja i streljiva u Albaniji, Bosni i Hercegovini, na Kosovu (*), u Republici Moldovi, Crnoj Gori, Srbiji i BJRM-u.
      Opis
      Uspješnom provedbom Odluke Vijeća 2010/179/ZVSP s dvostrukim pristupom koji se sastoji od 1. poboljšanja sigurnosti skladišta u trima zemljama (3) i 2. razvoja kapaciteta osoblja čija je zadaća upravljanje zalihama (4) značajno su pooštreni sigurnosni propisi i smanjen rizik od neželjenog širenja zaliha SALW-a i pripadajućeg streljiva. Nadovezujući se na ta postignuća, druga faza projekta nastavit će poboljšavati sigurnost skladišta oružja i streljiva u jugoistočnoj Europi osiguravanjem dodatne specifične tehničke i infrastrukturne pomoći u skladu s najboljim međunarodnim praksama i standardima. Aktivnostima projekta pružit će se podrška ministarstvima obrane u Albaniji, Bosni i Hercegovini, Republici Moldovi, Crnoj Gori i BJRM-u, kao i ministarstvima unutarnjih poslova Republike Srbije, BJRM-a i Kosova (*) nabavom i postavljanjem potrebne opreme za zaštitu zaliha oružja i streljiva. Također će se, prema potrebi, osigurati osposobljavanje za osoblje nadležno za upravljanje zalihama. Mjesta na kojima će se poboljšati sigurnost odabrat će se na temelju ocjene prioriteta te sigurnosnih rizika koje oni predstavljaju.
      Konkretno, projektom se predviđaju sljedeće aktivnosti:

                  —

                  Albanija: poboljšanje sigurnosti u skladišnim objektima za streljivo i konvencionalno oružje Ministarstva obrane (do dva skladišna objekta), među ostalim putem postavljanja i/ili preuređenja vanjske ograde objekta i rasvjete, alarmnih sustava za neovlaštene osobe, televizijskih kamera zatvorenog kruga (CCTV) i telekomunikacijske opreme,

                  —

                  Bosna i Hercegovina: poboljšanje sigurnosti skladišnih objekata za streljivo i konvencionalno oružje Ministarstva obrane, među ostalim putem postavljanja i/ili preuređenja vanjske ograde objekta i rasvjete, alarmnih sustava za neovlaštene osobe, televizijskih kamera zatvorenog kruga (CCTV) i telekomunikacijske opreme, dopunjujući rad na sigurnosti zaliha koji su proveli UNDP i OESS,

                  —

                  Kosovo (*): poboljšanje mogućnosti policije u upravljanju zalihama putem osposobljavanja i ocjene trenutačnog stanja. Preuređenje jednog malog, lokalnog skladišnog prostora za SALW i streljiva,

                  —

                  BJRM: unapređivanje sigurnosti središnjeg skladišnog objekta Ministarstva unutarnjih poslova (Orman) putem nabave sigurnosne opreme i provedbe unapređivanja infrastrukture, uključujući preuređenje vanjske ograde objekta; CCTV opremu i rasvjetu; te nova sigurnosna vrata za skladišne zgrade. Unapređivanje sigurnosti središnjeg skladišnog objekta oružanih snaga BJRM-a nabavom i postavljanjem video-nadzora i poboljšanjem sigurnosti prostora oko objekta, i same zgrade, popravkom ograde objekta, postavljanjem novih ulaznih vrata te obnovom sigurnosnih vrata skladišta,

                  —

                  Republika Moldova: unapređivanje sigurnosti u središnjem odlagalištu oružja i streljiva (CAMD) Ministarstva unutarnjih poslova, uključujući postavljanje sigurnosnih ograda, sustava kontrole ulaska i nabavu elektroničkog registra oružja,

                  —

                  Crna Gora: saniranje skladišnog objekta za streljivo Brezovik, uključujući opća poboljšanja sigurnosne infrastrukture skladišta. Razvoj središnjeg registra uskladištenog oružja i streljiva,

                  —

                  Srbija: unapređivanje sigurnosti glavnog skladišnog objekta za SALW Ministarstva unutarnjih poslova, uključujući video-nadzor i kontrolu pristupa,

                  —

                  Regionalno osposobljavanje za upravljanje zalihama: potrebno ga je provoditi na regionalnoj razini (godišnje) i na nacionalnoj razini (prema potrebi).

            Rezultati projekta i pokazatelji provedbe:
      Projektom će se postići bolja sigurnost u jugoistočnoj Europi tako što će se rizik nezakonite trgovine smanjiti:

                  —

                  povećanjem sigurnosti skladišnih objekata za SALW u Albaniji (do dva objekta), BiH (4), na Kosovu (*) (1), u Republici Moldovi (2), Crnoj Gori (1), Srbiji (1) i BJRM-u (2) pomoću mjerljivih unapređivanja infrastrukture usmjerenih na sigurnost,

                  —

                  povećanjem kapaciteta osoblja da štite zalihe osposobljavanjem najmanje 60 članova osoblja iz zemalja korisnica u trima radionicama te pružanjem ciljanog osposobljavanja na nacionalnoj razini.”

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 16. studenoga 2015.

            Za Vijeće

            Predsjednica

         F. MOGHERINI

      (1)  Odluka Vijeća 2013/730/ZVSP od 9. prosinca 2013. za potporu aktivnostima SEESAC-a za razoružanje i nadzor naoružanja u jugoistočnoj Europi u okviru Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom (SL L 332, 11.12.2013., str. 19.).

      (2)  Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.

      (3)  U Hrvatskoj je sigurnost središnjeg skladišta oružja Ministarstva unutarnjih poslova ‚MURAT’ poboljšana postavljanjem video-nadzora; u Bosni i Hercegovini postavljena su 41 sigurnosna vrata i pojačana je sigurnost na četiri lokacije za skladištenje malog i lakog oružja i streljiva Ministarstva obrane; u Crnoj Gori sigurnost odlagališta streljiva Ministarstva obrane ‚TARAS’ unaprijeđena je u skladu s međunarodnim sigurnosnim standardima.

      (4)  Osmišljen je tečaj za upravljanje zalihama i ukupno 58 službenika na operativnoj razini iz ministarstava obrane, oružanih snaga i ministarstava unutarnjih poslova Bosne i Hercegovine, Hrvatske, BJRM-a, Crne Gore i Srbije osposobljeno je za upravljanje zalihama.


title: Odluka Vijeća 2011/423/ZVSP od 18. srpnja 2011. o mjerama ograničavanja protiv Sudana i Južnog Sudana i stavljanju izvan snage Zajedničkog stajališta 2005/411/ZVSP

text:
               18/Sv. 009

               HR

               Službeni list Europske unije

               234

         32011D0423

               L 188/20

               SLUŽBENI LIST EUROPSKE UNIJE

               18.07.2011.

      ODLUKA VIJEĆA 2011/423/ZVSP
   od 18. srpnja 2011.
   o mjerama ograničavanja protiv Sudana i Južnog Sudana i stavljanju izvan snage Zajedničkog stajališta 2005/411/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 30. svibnja 2005. donijelo Zajedničko stajalište 2005/411/ZVSP (1) o mjerama ograničavanja protiv Sudana. Zajedničkim stajalištem 2005/411/ZVSP mjere uvedene Zajedničkim stajalištem 2004/31/ZVSP (2) i mjere koje se moraju uvesti u skladu s Rezolucijom Vijeća sigurnosti Ujedinjenih naroda 1591 (2005) („UNSCR 1591 (2005)”) spojene su u jedinstven pravni instrument.

               (2)

               Područje primjene mjera ograničavanja uvedenih Zajedničkim stajalištem 2005/411/ZVSP trebalo bi prilagoditi, a to Zajedničko stajalište bi trebalo zamijeniti.

               (3)

               Postupak za izmjene Priloga ovoj Odluci trebao bi uključiti zahtjev da se uvrštenim osobama i subjektima priopće razlozi za uvrštavanje kako ih navodi Odbor za sankcije uspostavljen na temelju UNSCR 1591 (2005), tako da im se da mogućnost da se očituju. Kad se podnesu očitovanja ili se predoče značajni novi dokazi, Vijeće bi u vezi s tim svoju Odluku trebalo preispitati i u skladu s tim obavijestiti predmetnu osobu ili subjekt.

               (4)

               Ovom Odlukom štite se temeljna prava i poštuju načela priznata u prvome redu Poveljom Europske unije o temeljnim pravima, a naročito pravo na učinkovita pravna sredstva i pošteno suđenje, pravo na imovinu i pravo na zaštitu osobnih podataka. Ova bi se Odluka trebala primjenjivati u skladu s tim pravima i načelima.

               (5)

               Ovom se Odlukom također u cijelosti poštuju obveze država članica na temelju Povelje Ujedinjenih naroda i pravno obvezujućih rezolucija Vijeća sigurnosti Ujedinjenih naroda.

               (6)

               Provedbene mjere Unije navedene su u Uredbi Vijeća (EZ) br. 131/2004 od 26. siječnja 2004. o određenim mjerama ograničavanja u pogledu Sudana (3) i Uredbi Vijeća (EZ) br. 1184/2005 od 18. srpnja 2005. o uvođenju određenih posebnih mjera ograničavanja za osobe koje ometaju mirovni proces i krše međunarodno pravo u konfliktu u regiji Darfur u Sudanu (4),

         DONIJELO JE OVU ODLUKU:
   Članak 1.
   U skladu s Rezolucijom Vijeća sigurnosti Ujedinjenih naroda (UNSCR) 1591 (2005), mjere ograničavanja kako su navedene u članku 2. stavku 1. i članku 3. stavku 1. ove Odluke uvode se protiv onih osoba koje odredi Odbor ustanovljen na temelju stavka 3. UNSCR 1591 (2005) (dalje u tekstu „Obor za sankcije”) i koje koče mirovni proces, predstavljaju prijetnju stabilnosti u Darfuru i regiji, grubo krše međunarodno humanitarno pravo ili pravo ljudskih prava ili čine druge okrutnosti, krše embargo na oružje i/ili su odgovorne za ofenzivna vojna prelijetanja u regiji Darfur ili preko nje.
   Relevantne osobe navedene su u Prilogu ovoj Odluci.
   Članak 2.
   1.   Države članice poduzimaju potrebne mjere da spriječe ulazak na svoje područje, ili provoz preko njega, osobama iz članka 1.
   2.   Stavak 1. ne obvezuje državu članicu da svojim državljanima odbije ulazak na svoje državno područje.
   3.   Stavak 1. ne primjenjuje se kad Odbor za sankcije utvrdi da je putovanje opravdano iz humanitarnih potreba, uključujući vjerske dužnosti ili kad Odbor za sankcije zaključi da će iznimka doprinijeti postizanju ciljeva iz rezolucija Vijeća sigurnosti Ujedinjenih naroda za uspostavljanje mira i stabilnosti u Sudanu i regiji.
   4.   U slučaju kad država članica na temelju stavka 3. odobri ulazak na svoje područje, ili provoz preko njega, osobama koje je odredio Odbor za sankcije, odobrenje se ograničava na svrhu za koju je izdano i na osobe na koje se odnosi.
   Članak 3.
   1.   Zamrzavaju se sva sredstva, druga financijska imovina i gospodarski izvori koji su u vlasništvu ili pod neposrednim ili posrednim nadzorom osoba iz članka 1. ili kojima raspolažu subjekti koji su u vlasništvu ili pod neposrednim ili posrednim nadzorom tih osoba ili osoba koje djeluju u njihovo ime ili prema njihovim uputama, kako su određene u Prilogu.
   2.   Sredstva, druga financijska imovina ili gospodarski izvori ne stavljaju se ni neposredno ni posredno na raspolaganje takvim osobama ili subjektima niti u korist tih osobama i subjektima.
   3.   Iznimke se mogu dopustiti u vezi sredstava, financijske imovine i gospodarskih izvora koji su:

               (a)

               potrebni za osnovne izdatke, uključujući plaćanja za prehrambene proizvode, najamninu ili hipotekarni kredit, lijekove i zdravstvenu skrb, poreze, premije osiguranja i naknade za usluge komunalnih službi;

               (b)

               namijenjeni isključivo plaćanju opravdanih honorara i povrata za izdatke povezane s pružanjem pravnih usluga;

               (c)

               namijenjeni isključivo plaćanju pristojbi ili manipulativnih troškova, u skladu s nacionalnim zakonodavstvom za troškove redovitog čuvanja ili upravljanja zamrznutim sredstvima, drugom financijskom imovinom i gospodarskim izvorima;
               nakon što predmetna država članica službeno obavijesti Odbor o svojoj namjeri da odobri, kad je to potrebno, pristup takvim sredstvima, drugoj financijskoj imovini ili gospodarskim izvorima te ako Odbor u roku dva radna dana od podnošenja takve službene obavijesti ne donese negativnu odluku;

               (d)

               potrebni za izvanredne izdatke, nakon službene obavijesti predmetne države članice upućene Odboru i dobivanja odobrenja Odbora;

               (e)

               predmet založnog prava ili odluke donesene u sudskom, upravnom ili arbitražnom postupku u kojem se slučaju sredstva i gospodarski izvori mogu upotrijebiti za izvršenje tog založnog prava ili odluke, pod uvjetom da je založno pravo nastalo ili odluka bila izrečena prije datuma UNSCR-a 1591 (2005), i pod uvjetom da nije u korist osobe ili subjekta iz ovog članka, nakon službene obavijesti predmetne države članice Odboru za sankcije.

         4.   Stavak 2. ne primjenjuje se na priljev na zamrznute račune temeljem:

               (a)

               kamata ili drugih prihoda na tim računima; ili

               (b)

               plaćanja dospjelih prema ugovorima, sporazumima koji su sklopljeni ili obvezama koje su nastale prije datuma kad su ti računi postali predmetom mjera ograničavanja;

         pod uvjetom da se za sve takve kamate, druge prihode i plaćanja i nadalje primjenjuje stavak 1.
   Članak 4.
   1.   Zabranjeno je državljanima država članica sa svojeg državnog područja ili uporabom plovila ili zrakoplova pod svojom zastavom prodavati, nabavljati, prenositi ili izvoziti oružje i srodni materijal svih vrsta, uključujući oružje i streljivo, vojna vozila i opremu, paravojnu opremu i rezervne dijelove za sve navedeno u Sudan ili Južni Sudan, neovisno o tome potječe li navedeno s područja država članica ili ne potječe.
   2.   Zabranjeno je:

               (a)

               posredno ili neposredno osiguravati tehničku pomoć, posredničke usluge i druge usluge fizičkim ili pravnim osobama, subjektima ili tijelima u Sudanu ili Južnome Sudanu u vezi s predmetima iz stavka 1. ili s njihovom nabavom, proizvodnjom, održavanjem i uporabom u tim državama;

               (b)

               posredno ili neposredno osiguravati financiranje ili financijsku pomoć u vezi s predmetima iz stavka 1., uključujući posebno potpore, zajmove i osiguranje izvoznih kredita za prodaju, nabavu, prijenos ili izvoz takvih predmeta ili za osiguravanje srodne tehničke pomoći, posredničkih usluga i drugih usluga fizičkim ili pravnim osobama, subjektima ili tijelima u Sudanu ili Južnome Sudanu u vezi s tim predmetima ili za uporabu u tim državama;

               (c)

               sudjelovati, svjesno i namjerno, u aktivnostima čiji je cilj zaobići zabrane iz točaka (a) ili (b) ili je njihova posljedica zaobilaženje tih zabrana.

         Članak 5.
   1.   Članak 4. ne primjenjuje se na:

               (a)

               prodaju, nabavu, prijenos ili izvoz neubojite vojne opreme koja je namijenjena isključivo humanitarnim potrebama, nadzoru u području ljudskih prava ili zaštitnoj uporabi ili za programe Ujedinjenih naroda (UN), Afričke unije, Europske unije za uspostavljanje institucija ili za materijal koji je namijenjen operacijama Europske unije, UN-a i Afričke unije u području upravljanja krizom;

               (b)

               prodaju, nabavu, prijenos ili izvoz neborbenih vozila koja su proizvedena ili opremljena s materijalima za balističku zaštitu, namijenjena isključivo za zaštitnu uporabu osoblja Europske unije i njezinih članica u Sudanu ili Južnome Sudanu;

               (c)

               pružanje tehničke pomoći, posredničkih usluga i drugih usluga povezanih s tom opremom ili takvim programima i operacijama;

               (d)

               osiguravanje financiranja i pružanje financijske pomoći povezane s tom opremom ili takvim programima i operacijama;

               (e)

               prodaju, nabavu, prijenos ili izvoz opreme za uklanjanje mina i materijala koji se upotrebljavaju u operacijama uklanjanja mina;

               (f)

               pružanje tehničke pomoći, posredničkih i drugih usluga i financijske pomoći te prodaju, nabavu zaliha, prijenos ili izvoz predviđen za potporu provedbi cjelovitog mirovnog sporazuma;

               (g)

               prodaju, nabavu, prijenos ili izvoz neubojite vojne opreme koja je namijenjena isključivo potpori procesa reformi sigurnosnog sektora u Južnome Sudanu te osiguravanje financiranja, financijske pomoći ili tehničke pomoći povezane s tom opremom;

         pod uvjetom da je te isporuke unaprijed odobrilo nadležno tijelo države članice o kojoj je riječ.
   2.   Članak 4. ne primjenjuje se ni na zaštitnu odjeću, uključujući zaštitne prsluke i vojne kacige, koje isključivo za svoju osobnu uporabu privremeno u Sudan i Južni Sudan izvozi osoblje UN-a, osoblje Europske unije ili njezinih država članica, predstavnici medija i humanitarni djelatnici, djelatnici razvojne pomoći i s tim djelatnostima povezano osoblje.
   3.   Države članice prosuđuju pošiljke iz ovog članka od slučaja do slučaja, pri čemu u cijelosti uzimaju u obzir kriterije iz Zajedničkog stajališta 2008/944/ZVSP od 8. prosinca 2008. o definiranju zajedničkih pravila kojima se uređuje nadzor izvoza vojne tehnologije i opreme (5). Države članice zahtijevaju određena jamstva protiv zloporabe odobrenja izdanih u skladu s ovim člankom i, kad je to potrebno, osiguravaju povrat opreme.
   Članak 6.
   Vijeće priprema popis iz Priloga i unosi sve izmjene na temelju odluka Odbora za sankcije.
   Članak 7.
   1.   Kad Vijeće sigurnosti Ujedinjenih naroda ili Odbor za sankcije uvrsti na popis osobu ili subjekt, Vijeće tu osobu ili subjekt uključuje u Prilog. Vijeće svoju odluku priopćuje predmetnoj osobi ili subjektu kao i razloge za uvrštavanje na popis, neposredno, ako je adresa poznata, ili objavom službene obavijesti, i tako toj osobi ili subjektu daje mogućnost da se očituje.
   2.   Kad se podnese očitovanje ili podnesu novi važni dokazi, Vijeće preispituje svoju odluku i u skladu s tim obavješćuje predmetnu osobu ili subjekt.
   Članak 8.
   1.   Prilog uključuje razloge za uvrštavanje na popis osoba i subjekata kako ih je odredilo Vijeće sigurnosti Ujedinjenih naroda ili Odbor za sankcije.
   2.   U Prilog se također uključuju podaci, kad su dostupni, koje osigurava Vijeće sigurnosti ili Odbor za sankcije, a potrebni su za identifikaciju predmetnih osoba ili subjekata. Kad je riječ o osobama, te informacije mogu uključivati imena, uključujući i nadimke, datum i mjesto rođenja, državljanstvo, broj putovnice i osobne iskaznice, spol, adresu te funkciju ili profesiju. Kad je riječ o subjektima, te informacije mogu uključivati imena, mjesto i datum registracije, broj registracije i sjedište poslovanja. Prilog uključuje i datum kad je Vijeće sigurnosti ili Odbor za sankcije uvrstilo osobu ili subjekt na popis.
   Članak 9.
   1.   Mjere iz članaka 2. i 3. preispituju se do 19. srpnja 2012. s obzirom na odluke Vijeća sigurnosti Ujedinjenih naroda u vezi sa stanjem u Sudanu.
   2.   Mjere iz članka 4. preispituju se do datuma iz stavka 1. ovog članka, a nakon toga svakih 12 mjeseci. Mjere se stavljaju izvan snage ako Vijeće smatra da su njihovi ciljevi postignuti.
   Članak 10.
   Ovime se stavlja izvan snage Zajedničko stajalište 2005/411/ZVSP.
   Članak 11.
   Ova Odluka stupa na snagu na dan donošenja.

      Sastavljeno u Bruxellesu 18. srpnja 2011.

            Za Vijeće

            Predsjednica

         C. ASHTON

      (1)  SL L 139, 2.6.2005., str. 25.

      (2)  SL L 6, 10.1.2004., str. 55.

      (3)  SL L 21, 28.1.2004., str. 1.

      (4)  SL L 193, 23.7.2005., str. 9.

      (5)  SL L 335, 13.12.2008., str. 99.
   PRILOG

      POPIS OSOBA I SUBJEKATA IZ ČLANAKA 1. i 3.

               1.

               Prezime, ime(na): ELHASSAN, Gaffar Mohamed
               Drugi podaci: General-bojnik i zapovjednik zapadnog vojnog područja sudanskih oružanih snaga
               Datum uvrštenja na popis UN-a: 25. travnja 2006.

               2.

               Prezime, ime(na): HILAL, Sheikh Musa
               Drugi podaci: Vrhovni poglavica plemena Jalul u sjevernom Darfuru
               Datum uvrštenja na popis UN-a: 25. travnja 2006.

               3.

               Prezime, ime(na): SHANT, Adam Yacub
               Drugi podaci: Zapovjednik Sudanske oslobodilačke vojske (SLA)
               Datum uvrštenja na popis UN-a: 25. travnja 2006.

               4.

               Prezime, ime(na): BADRI, Gabril Abdul Kareem
               Drugi podaci: Zapovjednik na terenu Nacionalnog pokreta za reforme i razvoj (NMRD)
               Datum uvrštenja na popis UN-a: 25. travnja 2006.


title: Odluka Vijeća 2012/225/ZVSP od 26. travnja 2012. o izmjeni Odluke 2010/232/ZVSP o obnovi mjera ograničavanja protiv Burme/Mjanmara

text:
               18/Sv. 010

               HR

               Službeni list Europske unije

               249

         32012D0225

               L 115/25

               SLUŽBENI LIST EUROPSKE UNIJE

               26.04.2012.

      ODLUKA VIJEĆA 2012/225/ZVSP
   od 26. travnja 2012.
   o izmjeni Odluke 2010/232/ZVSP o obnovi mjera ograničavanja protiv Burme/Mjanmara
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 26. travnja 2010. donijelo Odluku 2010/232/ZVSP (1).

               (2)

               Unija je protekle godine s poštovanjem i divljenjem pratila povijesne promjene u Burmi/Mjanmaru i poticala širok spektar reformi kako bi se nastavilo s razvijanjem partnerstva s čimbenicima u području političkog i civilnog društva. Unija je pozdravila konkretne korake poduzete u tu svrhu.

               (3)

               S obzirom na taj razvoj događaja i kao sredstvo pozdravljanja i ohrabrivanja postupka reforme, mjere ograničavanja bi trebalo suspendirati uz izuzetak embarga na oružje i embarga na opremu koja se može koristiti za unutarnju represiju, koje treba zadržati.

               (4)

               Odluku 2010/232/ZVSP bi trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Članak 15. Odluke 2010/232/ZVSP zamjenjuje se sljedećim:

      „Članak 15.
      1.   Ova Odluka stupa na snagu na datum donošenja.
      2.   Ova Odluka primjenjuje se do 30. travnja 2013.
      3.   Mjere iz članka 3. do članka 13a suspendiraju se do 30. travnja 2013.”.

   Članak 2.
   Osobe navedene u Prilogu uklanjaju se s popisa osoba iz dijela J. Priloga II. Odluci 2010/232/ZVSP.
   Članak 3.
   Ova Odluka stupa na snagu na datum donošenja.

      Sastavljeno u Luxembourgu 26. travnja 2012.

            Za Vijeće

            Predsjednik

         M. BØDSKOV

      (1)  SL L 105, 27.4.2010., str. 22.
   PRILOG

      Osobe iz članka 2.

               1.

               Thidar Zaw

               2.

               Pye Phyo Tay Za

               3.

               Ohn

               4.

               Shwe Shwe Lin

               5.

               Nan Than Htwe također poznat kao Nan Than Htay

               6.

               Nang Lang Kham također poznat kao Nan Lan Khan

               7.

               Lo Hsing-han

               8.

               San San Kywe

               9.

               Nandar Hlaing

               10.

               Aye Aye Maw

               11.

               Nan Mauk Loung Sai također poznat kao Nang Mauk Lao Hsai

               12.

               Than Than Nwe

               13.

               Nay Soe

               14.

               Theint Theint Soe

               15.

               Sabai Myaing

               16.

               Htin Htut

               17.

               Htay Htay Khine (Khaing)

               18.

               Sandar Tun

               19.

               Aung Zaw Naing

               20.

               Mi Mi Khaing

               21.

               Moe Mya Mya

               22.

               Thurane Aung također poznat kao Christopher Aung, Thurein Aung

               23.

               Khin Phyone

               24.

               Nyunt Nyunt Oo

               25.

               Myint Myint Aye

               26.

               Min Thein također poznat kao Ko Pauk

               27.

               Tin Tin Latt

               28.

               Wut Yi Oo

               29.

               Satnik Htun Zaw Win

               30.

               Yin Thu Aye

               31.

               Yi Phone Zaw


title: Odluka Vijeća (ZVSP) 2016/2144 od 6. prosinca 2016. o izmjeni Odluke 2013/255/ZVSP o mjerama ograničavanja protiv Sirije

text:
               7.12.2016

               HR

               Službeni list Europske unije

               L 332/22

         ODLUKA VIJEĆA (ZVSP) 2016/2144
   od 6. prosinca 2016.
   o izmjeni Odluke 2013/255/ZVSP o mjerama ograničavanja protiv Sirije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2013/255/ZVSP od 31. svibnja 2013. o mjerama ograničavanja protiv Sirije (1),
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 31. svibnja 2013. donijelo Odluku 2013/255/ZVSP.

               (2)

               S obzirom na nastavak humanitarne krize u Siriji i ključnu ulogu akterâ Unije pri zadovoljavanju humanitarnih potreba sirijskog naroda, važno je da se nastave aktivnosti humanitarne i civilne pomoći unutar Sirije. Kupnja goriva je operativni zahtjev za pružanje humanitarne pomoći ili pomoći civilnom stanovništvu u Siriji. Razvoj događaja u vezi s operativnim stanjem u Siriji pokazao je da trenutačni sustav za izdavanje odobrenja za kupnju goriva u Siriji nije dovoljno praktičan.

               (3)

               Stoga je potrebno izmijeniti odstupanja od ograničenja u pogledu kupnje ili prijevoza naftnih derivata u Siriji koja su predviđena zbog humanitarne i civilne pomoći kako bi se osigurao sustav izdavanja odobrenja koji bolje odražava operativne uvjete.

               (4)

               Osim toga i u istu svrhu, također je potrebno izmijeniti odstupanje od ograničenja u pogledu zamrzavanja financijskih sredstava i gospodarskih izvora koje je predviđeno zbog humanitarne pomoći.

               (5)

               Te izmjene ni na koji način ne utječu na usklađenost s Uredbom Vijeća (EZ) br. 2580/2001 (2), Uredbom Vijeća (EZ) br. 881/2002 (3) i Uredbom (EU) 2016/1686 (4).

               (6)

               Radi provedbe određenih mjera potrebno je daljnje djelovanje Unije.

               (7)

               Odluku 2013/255/ZVSP trebalo bi na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2013/255/ZVSP mijenja se kako slijedi:

               1.

               U članku 5. dodaju se sljedeći stavci:
               „3.   Zabrane navedene u stavcima 1. i 2. ne primjenjuju se na kupnju ili prijevoz naftnih derivata u Siriji ni na s time povezano financiranje ili financijsku pomoć od strane javnih tijela ili pravnih osoba ili subjekata, koji primaju javno financiranje od Unije ili država članica, kako bi pružali humanitarnu pomoć u Siriji ili kako bi pružali pomoć civilnom stanovništvu u Siriji ako su takvi proizvodi kupljeni ili se prevoze isključivo u svrhu pružanja humanitarne pomoći u Siriji ili pružanja pomoći civilnom stanovništvu u Siriji.
               4.   Zabrane navedene u stavcima 1. i 2. ne primjenjuju se na kupnju naftnih derivata ili prijevoz, od strane diplomatskih ili konzularnih misija, ako su takvi proizvodi kupljeni li se prevoze za službene potrebe misije.”.

               2.

               Članak 6. zamjenjuje se sljedećim:
               „Članak 6.
               1.   S ciljem pružanja pomoći civilnom stanovništvu u Siriji u slučajevima koji nisu obuhvaćeni člankom 5. stavkom 3. i odstupajući od članka 5. stavaka 1. i 2., nadležna tijela države članice mogu odobriti, pod općim i posebnim uvjetima koje smatraju primjerenima, kupnju ili prijevoz naftnih derivata u Siriji te osiguravanje s time povezanog financiranja ili financijske pomoći, ako su ispunjeni sljedeći uvjeti:

                           (a)

                           dotične aktivnosti obavljaju se isključivo u svrhu pružanja humanitarne pomoći u Siriji ili pomoći civilnom stanovništvu u Siriji; i

                           (b)

                           dotičnim aktivnostima ne krši se nijedna od zabrana utvrđenih u ovoj Odluci.

                     2.   Dotična država članica u roku od dva tjedna od izdavanja svakog odobrenja na temelju ovog članka o tome obavješćuje druge države članice i Komisiju. Za odobrenje izdano na temelju stavka 1. obavijest sadržava pojedinosti o subjektu kojem je izdano odobrenje i o njegovim humanitarnim aktivnostima u Siriji.”.

               3.

               Članak 28. stavak 6. točka (e) briše se.

               4.

               Umeće se sljedeći članak:
               „Članak 28.a
               1.   Zabrana navedena u članku 28. stavku 5. ne primjenjuje se na financijska sredstva ili gospodarske izvore koje javna tijela ili pravne osobe ili subjekti, koji primaju javno financiranje, kako bi pružali humanitarnu pomoć u Siriji ili kako bi pružali pomoć civilnom stanovništvu u Siriji stave na raspolaganje fizičkim ili pravnim osobama i subjektima navedenima u prilozima I. i II. ako je osiguravanje takvih financijskih sredstava ili gospodarskih izvora u skladu s člankom 5. stavkom 3.
               2.   U slučajevima koji nisu obuhvaćeni stavkom 1. ovog članka i odstupajući od članka 28. stavka 5., nadležna tijela države članice mogu odobriti stavljanje na raspolaganje određenih financijskih sredstva ili gospodarskih izvora, pod općim i posebnim uvjetima koje smatraju primjerenima, nakon što su utvrdila da je stavljanje na raspolaganje dotičnih financijskih sredstava ili dotičnih gospodarski izvora potrebno isključivo u svrhu pružanja humanitarne pomoći u Siriji ili pomoći civilnom stanovništvu u Siriji.
               3.   Zabrana navedena u članku 28. stavku 5. ne primjenjuje se na financijska sredstva ili gospodarske izvore stavljene na raspolaganje fizičkim ili pravnim osobama ili subjektima navedenima u prilozima I. i II. od strane diplomatskih ili konzularnih misija ako je osiguravanje takvih financijskih sredstava ili gospodarskih izvora u skladu s člankom 5. stavkom 4.
               4.   Odstupajući od članka 28. stavka 1. i članka 28. stavka 2. nadležna tijela države članice mogu odobriti oslobađanje određenih zamrznutih financijskih sredstava ili gospodarskih izvora, pod općim i posebnim uvjetima koje smatraju primjerenima, nakon što su utvrdila da su dotična financijska sredstva i dotični financijski izvori potrebni isključivo u svrhu pružanja humanitarne pomoći u Siriji ili pomoći civilnom stanovništvu u Siriji. Financijska sredstva ili gospodarski izvori oslobađaju se u korist UN-a radi dostavljanja ili olakšavanja dostavljanja pomoći u Siriji u skladu s planom za humanitarnu pomoć Siriji ili bilo kojim sljedećim planom koji koordinira UN.
               5.   Dotična država članica u roku od dva tjedna od izdavanja svakog odobrenja na temelju stavaka 2. i 4. o tome obavješćuje druge države članice i Komisiju.”.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 6. prosinca 2016.

            Za Vijeće

            Predsjednik

         P. KAŽIMÍR

      (1)  SL L 147, 1.6.2013., str. 14.

      (2)  Uredba Vijeća (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem borbe protiv terorizma (SL L 344, 28.12.2001., str. 70.).

      (3)  Uredba Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (SL L 139, 29.5.2002., str. 9.).

      (4)  Uredba Vijeća (EU) 2016/1686 od 20. rujna 2016. o uvođenju dodatnih mjera ograničavanja protiv ISIL-a (Daiš) i Al-Qaide te s njima povezanih fizičkih i pravnih osoba, subjekata i tijela (SL L 255, 21.9.2016., str. 1.).


title: 1999/871/EZ: Odluka Vijeća od 21. prosinca 1999. o privremenoj primjeni Sporazuma u obliku razmjene pisama između Europske zajednice i Ukrajine o izmjeni Sporazuma između Europske Zajednice i Ukrajine o trgovini tekstilnim proizvodima

text:
               11/Sv. 116

               HR

               Službeni list Europske unije

               9

         31999D0871

               L 337/43

               SLUŽBENI LIST EUROPSKE UNIJE

         ODLUKA VIJEĆA
   od 21. prosinca 1999.
   o privremenoj primjeni Sporazuma u obliku razmjene pisama između Europske zajednice i Ukrajine o izmjeni Sporazuma između Europske Zajednice i Ukrajine o trgovini tekstilnim proizvodima
   (1999/871/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s njegovim člankom 300. stavkom 2. prvom rečenicom,
   uzimajući u obzir prijedlog Komisije,
   budući da:

               (1)

               Komisija je pregovorima dogovorila u ime Zajednice sporazum u obliku razmjene pisama između Europske zajednice i Ukrajine o izmjeni Sporazuma između Europske zajednice i Ukrajine o trgovini tekstilnim proizvodima.

               (2)

               Taj se Sporazum u obliku razmjene pisama, uzimajući u obzir odredbe o povećanju kvota za 1999., treba početi privremeno primjenjivati do dovršetka postupaka potrebnih za sklapanje, podložno recipročnoj privremenoj primjeni od strane Ukrajine,

         ODLUČILO JE:
   Članak 1.
   Sporazum u obliku razmjene pisama između Europske zajednice i Ukrajine o izmjeni Sporazuma između Europske Zajednice i Ukrajine o trgovini tekstilnim proizvodima privremeno se primjenjuje do njegova formalnog sklapanja i podložno recipročnoj privremenoj primjeni Sporazuma od strane Ukrajine (1).
   Tekst Sporazuma priložen je ovoj Odluci.
   Članak 2.
   Ova se Odluka objavljuje u Službenom listu Europskih zajednica.
   Odluka stupa na snagu sljedećeg dana od dana objave u Službenom listu.

      Sastavljeno u Bruxellesu 21. prosinca 1999.

            Za Vijeće

            Predsjednik

         T. HALONEN

      (1)  Datum od kojeg privremena primjena stupa na snagu objavit će se u Službenom listu Europskih zajednica, serija C.


title: Odluka Vijeća (ZVSP) 2016/476 od 31. ožujka 2016. o izmjeni Odluke 2013/183/ZVSP o mjerama ograničavanja protiv Demokratske Narodne Republike Koreje

text:
               1.4.2016

               HR

               Službeni list Europske unije

               L 85/38

         ODLUKA VIJEĆA (ZVSP) 2016/476
   od 31. ožujka 2016.
   o izmjeni Odluke 2013/183/ZVSP o mjerama ograničavanja protiv Demokratske Narodne Republike Koreje
   VIJEĆE EUROPSKE UNIJE,
   uzimajući u obzir Ugovor o osnivanju Europske unije, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. travnja 2013. donijelo Odluku 2013/183/ZVSP (1), kojom se, među ostalim, provode rezolucije Vijeća sigurnosti Ujedinjenih naroda („RVSUN-ovi”) 1718 (2006), 1874 (2009), 2087 (2013) i 2094 (2013).

               (2)

               Vijeće sigurnosti UN-a donijelo je 2. ožujka 2016. RVSUN 2270 (2016) u kojoj je izrazilo najozbiljniju zabrinutost zbog nuklearnog pokusa koji je Demokratska Narodna Republika Koreja („DNRK”) provela 6. siječnja 2016. kršeći relevantne rezolucije VSUN-a, ujedno osudilo lansiranje, koje je DNRK provela 7. veljače 2016., pri kojem je korištena tehnologija balističkih raketa i kojim su ozbiljno prekršene relevantne rezolucije VSUN-a te utvrdilo da i dalje postoji jasna prijetnja međunarodnom miru i sigurnosti u regiji i šire.

               (3)

               RVSUN-om 2270 (2016), u kojem je izražena velika zabrinutost zbog toga što je DNRK prodajom oružja ostvario prihode koji su preusmjereni u razvoj nuklearnog oružja i balističkih raketa, odlučeno je da bi ograničenjima u pogledu oružja trebalo obuhvatiti sve oružje i povezani materijal, uključujući malo i lako oružje i s njim povezani materijal. RVSUN-om 2270 (2016) dodatno se proširuju zabrane na prijenos i nabavu svih predmeta koji bi mogli doprinijeti razvoju operativnih sposobnosti oružanih snaga DNRK-a ili doprinijeti izvozu kojim se podupiru ili jačaju operativne sposobnosti oružanih snaga druge države članice izvan DNRK-a.

               (4)

               U RVSUN-u 2270 (2016) navodi se da se zabranom nabave tehničke pomoći povezane s oružjem državama članicama zabranjuje da budu domaćini instruktorima, savjetnicima ili drugim službenicima za potrebe vojnog, paravojnog ili policijskog osposobljavanja.

               (5)

               RVSUN-om 2270 (2016) potvrđuje se da se zabrane prijenosa, nabave i pružanja povezane tehničke pomoći u vezi s određenom robom primjenjuju i na slanje predmetâ u DNRK ili iz njega radi popravka, servisiranja, obnove, testiranja, obrnutog inženjeringa i marketinga, bez obzira na to prenosi li se vlasništvo ili kontrola, te se naglašava da se mjere zabrane izdavanja viza primjenjuju i na svakog pojedinca koji putuje u gore navedene svrhe.

               (6)

               RVSUN-om 2270 (2016) proširuje se popis pojedinaca i subjekata koji podliježu mjerama zamrzavanja imovine i zabrane izdavanja viza te se odlučuje da se zamrzavanje imovine primjenjuje u odnosu na subjekte Vlade DNRK-a ili Radničke stranke Koreje ako država članica utvrdi da su oni povezani s nuklearnim programima ili programima balističkih raketa DNRK-a ili drugim aktivnostima zabranjenima relevantnim rezolucijama VSUN-a.

               (7)

               U RVSUN-u 2270 (2016) izražava se zabrinutost da DNRK zloupotrebljava povlastice i imunitete dodijeljene Bečkom konvencijom o diplomatskim odnosima i Bečkom konvencijom o konzularnim odnosima te se ujedno odlučuje o dodatnim mjerama s ciljem sprječavanja diplomata DNRK-a ili vladinih predstavnika ili pojedinaca iz trećih država da postupaju u ime ili po nalogu pojedinaca ili subjekata uvrštenih na popis ili da se uključe u zabranjene aktivnosti.

               (8)

               RVSUN-om 2270 (2016) dodatno se pojašnjava područje primjene obveze država članica da spriječe specijalizirano osposobljavanje državljana DNRK-a u određenim osjetljivim disciplinama.

               (9)

               RVSUN-om 2270 (2016) ujedno se proširuje područje primjene mjera koje se primjenjuju na prometni sektor i financijski sektor.

               (10)

               RVSUN-om 2270 (2016) zabranjuje se nabava određenih minerala i izvoz zrakoplovnog goriva.

               (11)

               RVSUN-om 2270 (2016) dodatno se proširuju zabrane pružanja financijske potpore trgovini s DNRK-om.

               (12)

               U RVSUN-u 2270 (2016) podsjeća se da je Radna skupina za financijsko djelovanje (FATF) pozvala zemlje da primijene pojačanu dužnu pažnju i djelotvorne protumjere kako bi zaštitile područja pod svojom nadležnošću od nezakonite financijske aktivnosti DNRK-a te je pozvala države članice da primijene Preporuku br. 7 FATF-a, zabilješku o tumačenju te preporuke i povezane smjernice kako bi djelotvorno provele ciljane financijske sankcije u vezi s proliferacijom.

               (13)

               U RVSUN-u 2270 (2016) također se ističe da mjere koje se njime određuju nisu usmjerene na izazivanje negativnih humanitarnih posljedica za civilno stanovništvo DNRK-a niti negativnog utjecaja na aktivnosti koje nisu zabranjene relevantnim rezolucijama VSUN-a ni na rad međunarodnih organizacija i nevladinih organizacije koje provode aktivnosti pružanja pomoći i humanitarne aktivnosti u DNRK-u na dobrobit civilnog stanovništva DNRK-a.

               (14)

               U RVSUN-u 2270 (2016) izražava se predanost mirnom, diplomatskom i političkom rješenju stanja te se potvrđuje potpora pregovorima šest strana i poziva se na njihov nastavak.

               (15)

               U RVSUN-u 2270 (2016) potvrđuje se da će se djelovanja DNRK-a kontinuirano preispitivati i da je VSUN spreman, prema potrebi, ojačati, izmijeniti, suspendirati ili ukinuti mjere s obzirom na usklađenost DNRK-a te je odlučan poduzeti daljnje značajne mjere u slučaju daljnjih nuklearnih pokusa ili lansiranja od strane DNRK-a.

               (16)

               Radi provedbe određenih mjera predviđenih u ovoj Odluci potrebno je daljnje djelovanje Unije.

               (17)

               Odluku 2013/183/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2013/183/ZVSP mijenja se kako slijedi:

               1.

               U članku 1. stavku 1. točka (e) zamjenjuje se sljedećim:

                           „(e)

                           svi ostali predmeti koji bi mogli doprinositi nuklearnim programima ili programima balističkih raketa DNRK-a ili drugim programima oružja za masovno uništavanje DNRK-a, aktivnostima zabranjenima RVSUN-ovima 1718 (2006), 1874 (2009), 2087 (2013), 2094 (2013) ili 2270 (2016) ili ovom Odlukom ili izbjegavanju mjera određenih tim rezolucijama VSUN-a ili ovom Odlukom. Unija poduzima potrebne mjere radi utvrđivanja relevantnih predmeta na koje se odnosi ova odredba.”

               2.

               U članku 1. stavku 1. dodaje se sljedeća točka:

                           „(f)

                           svi ostali predmeti osim hrane ili lijekova ako država članica utvrdi da bi mogli izravno doprinositi razvoju operativnih sposobnosti oružanih snaga DNRK-a ili izvozu kojim se podupiru ili jačaju operativne sposobnosti oružanih snaga druge države izvan DNRK-a.”

               3.

               Umeće se sljedeći članak:
               „Članak 1.a
               1.   Mjere određene u članku 1. stavku 1. točki (f) ne primjenjuju se na opskrbu nekim predmetom, njegovu prodaju ili prijenos ni na njegovu nabavu:

                           (a)

                           ako država članica utvrdi da takva aktivnost služi isključivo u humanitarne svrhe ili isključivo za osiguravanje osnovnih sredstava za život kojima se osobe ili subjekti iz DNRK-a neće koristiti za ostvarivanje prihoda te nije povezana ni s jednom od aktivnosti zabranjenih RVSUN-ovima 1718 (2006), 1874 (2009), 2087 (2013), 2094 (2013), 2270 (2016) ili ovom Odlukom, pod uvjetom da država članica prethodno obavijesti Odbor za sankcije o takvom utvrđenju kao i o mjerama poduzetima kako bi se spriječilo preusmjeravanje predmeta u takve druge svrhe; ili

                           (b)

                           ako Odbor za sankcije na pojedinačnoj osnovi utvrdi da određena opskrba, prodaja ili prijenos ne bi bili protivni ciljevima RVSUN-ova 1718 (2006), 1874 (2009), 2087 (2013), 2094 (2013) ili 2270 (2016).”

               4.

               Umeće se sljedeći članak:
               „Članak 2.a
               Državljanima država članica, ili uz uporabu plovila ili zrakoplova pod zastavom država članica, zabranjuje se nabava zlata, rude titanija, rude vanadija i rijetkih zemnih minerala iz DNRK-a, bez obzira na to potječu li s državnog područja DNRK-a. Unija poduzima potrebne mjere radi utvrđivanja relevantnih predmeta na koje se odnosi ova odredba.”

               5.

               Umeću se sljedeći članci:
               „Članak 4a.
               1.   Državljanima država članica, ili uz uporabu plovila ili zrakoplova pod zastavom država članica, zabranjuje se nabava ugljena, željeza i željezne rude iz DNRK-a, bez obzira na to potječu li s državnog područja DNRK-a. Unija poduzima potrebne mjere radi utvrđivanja relevantnih predmeta na koje se odnosi ova odredba.
               2.   Stavak 1. ne primjenjuje se u odnosu na ugljen za koji država članica koja ga nabavlja na temelju vjerodostojnih informacija potvrdi da potječe izvan DNRK-a te da se prevozio kroz DNRK samo radi izvoza iz luke Rajin (Rason), pod uvjetom da država članica prethodno obavijesti Odbor za sankcije i da takve transakcije nisu povezane s ostvarivanjem prihoda za nuklearne programe ili programe balističkih raketa DNRK-a ili za druge aktivnosti zabranjene RVSUN-ovima 1718 (2006), 1874 (2009), 2087 (2013), 2094 (2013) ili 2270 (2016) ili ovom Odlukom.
               3.   Stavak 1. ne primjenjuje se u odnosu na transakcije za koje se utvrdi da su namijenjene isključivo za osiguravanje osnovnih sredstava za život te nisu povezane s ostvarivanjem prihoda za nuklearne programe ili programe balističkih raketa DNRK-a ili za druge aktivnosti zabranjene RVSUN-ovima 1718 (2006), 1874 (2009), 2087 (2013), 2094 (2013) ili 2270 (2016) ili ovom Odlukom.
               Članak 4.b
               1.   Državljanima država članica ili s državnih područja država članica ili uz uporabu plovila ili zrakoplova pod zastavom država članica zabranjuje se prodaja DNRK-u zrakoplovnog goriva, uključujući avionski benzin, naftno mlazno gorivo, kerozinsko mlazno gorivo i kerozinsko raketno gorivo ili opskrba DNRK-a njime, bez obzira na to potječe li s državnih područja država članica.
               2.   Stavak 1. ne primjenjuje se ako je Odbor za sankcije na pojedinačnoj osnovi prethodno iznimno odobrio prijenos takvih proizvoda DNRK-u radi provjerenih temeljnih humanitarnih potreba i podložno posebnim aranžmanima za djelotvorno praćenje isporuke i korištenja.
               3.   Stavak 1. ne primjenjuje se na prodaju zrakoplovnog goriva ili opskrbu njime civilnih putničkih zrakoplova izvan DNRK-a isključivo za potrošnju tijekom leta u DNRK i povratnog leta.”

               6.

               Članak 5. zamjenjuje se sljedećim:
               „Članak 5.
               Države članice ne pružaju javnu i privatnu financijsku potporu za trgovinu s DNRK-om, uključujući dodjeljivanje izvoznih kredita, jamstava ili osiguranja, svojim državljanima ili subjektima koji su uključeni u takvu trgovinu ako bi takva financijska potpora mogla doprinositi programima ili aktivnostima DNRK-a povezanima s nuklearnim oružjem, balističkim raketama ili drugim oružjem za masovno uništavanje, ili drugim aktivnostima zabranjenima RVSUN-ovima 1718 (2006), 1874 (2009), 2087 (2013), 2094 (2013) ili 2270 (2016) ili ovom Odlukom, ili izbjegavanju mjera određenih tim rezolucijama VSUN-a ili ovom Odlukom.”

               7.

               Članak 7. stavak 1. zamjenjuje se sljedećim:
               „1.   Radi sprečavanja pružanja financijskih usluga ili prijenosa na državno područje država članica preko tog državnog područja ili s njega, ili državljanima država članica ili subjektima osnovanima prema njihovom pravu ili od strane tih državljana ili subjekata, ili osobama ili financijskim institucijama pod njihovom nadležnošću, bilo koje financijske ili druge imovine ili izvora, uključujući veće količine gotovine, koji bi mogli doprinositi programima ili aktivnostima DNRK-a povezanima s nuklearnim oružjem, balističkim raketama ili drugim oružjem za masovno uništavanje, ili drugim aktivnostima zabranjenima RVSUN-ovima 1718 (2006), 1874 (2009), 2087 (2013), 2094 (2013) ili 2270 (2016) ili ovom Odlukom, ili izbjegavanju mjera određenih tim rezolucijama VSUN-a ili ovom Odlukom, države članice u dogovoru sa svojim nacionalnim tijelima i u skladu sa svojim nacionalnim zakonodavstvom provode pojačano praćenje aktivnosti financijskih institucija pod njihovom nadležnošću s:

                           (a)

                           bankama koje imaju sjedište u DNRK-u;

                           (b)

                           podružnicama i društvima kćerima banaka koje imaju sjedište u DNRK-u i pod nadležnošću su država članica, kako su navedene u Prilogu IV.;

                           (c)

                           podružnicama i društvima kćerima banaka koje imaju sjedište u DNRK-u i nisu pod nadležnošću država članica, kako su navedene u Prilogu V.; i

                           (d)

                           financijskim subjektima koji nemaju sjedište u DNRK-u niti su pod nadležnošću država članica, ali ih kontroliraju osobe i subjekti koji imaju sjedište u DNRK-u, kako su navedeni u Prilogu V.,

                     radi izbjegavanja takvih aktivnosti koje doprinose programima ili aktivnostima DNRK-a povezanima s nuklearnim oružjem, balističkim raketama ili drugim oružjem za masovno uništavanje.”

               8.

               Članak 8. zamjenjuje se sljedećim:
               „Članak 8.
               1.   Na državnim područjima država članica zabranjuje se otvaranje podružnica, društava kćeri ili predstavništava banaka DNRK-a, uključujući Središnju banku DNRK-a, njezine podružnice i društva kćeri te drugih financijskih subjekata iz članka 7. stavka 1.
               2.   Postojeće podružnice, društva kćeri ili predstavništva zatvaraju se u roku od devedeset dana od donošenja RVSUN-a 2270 (2016).
               3.   Bankama DNRK-a, uključujući Središnju banku DNRK-a, njezine podružnice i društva kćeri te drugim financijskim subjektima iz članka 7. stavka 1. zabranjuje se:

                           (a)

                           osnivanje novih zajedničkih pothvata s bankama pod nadležnošću država članica;

                           (b)

                           stjecanje vlasničkih udjela u bankama pod nadležnošću država članica;

                           (c)

                           uspostavljanje ili održavanje korespondentskih bankovnih odnosa s bankama pod nadležnošću država članica;

                     osim ako transakcije navedene u gornjim točkama (a), (b) i (c) prethodno odobri Odbor za sankcije.
               4.   Postojeći zajednički pothvati, vlasnički udjeli i korespondentski bankovni odnosi s bankama DNRK-a okončavaju se u roku od devedeset dana od donošenja RVSUN-a 2270 (2016).
               5.   Financijskim institucijama na državnim područjima država članica ili pod njihovom nadležnošću zabranjuje se otvaranje predstavništava, društava kćeri, podružnica ili bankovnih računa u DNRK-u.
               6.   Postojeća predstavništva, društva kćeri ili bankovni računi u DNRK-u zatvaraju se u roku od devedeset dana od donošenja RVSUN-a 2270 (2016) ako odgovarajuća država članica ima vjerodostojne informacije na temelju kojih postoje opravdani razlozi za sumnju da bi takve financijske usluge mogle doprinositi nuklearnim programima ili programima balističkih raketa DNRK-a ili drugim aktivnostima zabranjenima RVSUN-ovima 1718 (2006), 1874 (2009), 2087 (2013), 2094 (2013) ili 2270 (2016).
               7.   Stavak 6. ne primjenjuje se ako Odbor za sankcije na pojedinačnoj osnovi utvrdi da su takva predstavništva, društva kćeri ili računi potrebni za dostavu humanitarne pomoći ili za aktivnosti diplomatskih predstavništava u DNRK-u u skladu s Bečkom konvencijom o diplomatskim odnosima ili za aktivnosti Ujedinjenih naroda ili njegovih specijaliziranih agencija ili povezanih organizacija, ili za bilo koju drugu svrhu koja je u skladu s RVSUN-ovima 1718 (2006), 1874 (2009), 2087 (2013), 2094 (2013) ili 2270 (2016).”

               9.

               U članku 10. stavak 1. zamjenjuje se sljedećim:
               „1.   Države članice u dogovoru sa svojim nacionalnim tijelima i u skladu sa svojim nacionalnim zakonodavstvom te u skladu s međunarodnim pravom, uključujući Bečku konvenciju o diplomatskim odnosima i Bečku konvenciju o konzularnim odnosima, u svrhu osiguravanja da se nijedan predmet ne prenosi kršeći RVSUN-ove 1718 (2006), 1874 (2009), 2087 (2013), 2094 (2013) i 2270 (2016) provjeravaju sav teret koji odlazi u DNRK-u ili dolazi iz DNRK-a na svojem državnom području, ili koji se provozi njihovim državnim područjem, među ostalim u svojim zračnim lukama, morskim lukama i slobodnim trgovinskim zonama, ili teret za koji posreduju ili ga omogućuju DNRK ili državljani DNRK-a, ili osobe ili subjekti koji postupaju u njihovo ime ili po njihovom nalogu, ili subjekti u njihovom vlasništvu ili subjekti koje oni kontroliraju, ili osobe ili subjekti navedeni u Prilogu I., ili teret koji se prevozi u zrakoplovima ili na pomorskim plovilima pod zastavom DNRK-a.”

               10.

               U članku 10. umeće se sljedeći stavak:
               „1.a   Države članice u dogovoru sa svojim nacionalnim tijelima i u skladu sa svojim nacionalnim zakonodavstvom te u skladu s međunarodnim pravom, uključujući Bečku konvenciju o diplomatskim odnosima i Bečku konvenciju o konzularnim odnosima, provjeravaju sav teret koji odlazi u DNRK-u ili dolazi iz DNRK-a na svojem državnom području, ili koji se provozi njihovim državnim područjem, ili teret za koji posreduju ili ga omogućuju DNRK ili državljani DNRK-a, ili osobe ili subjekti koji postupaju u njihovo ime, među ostalim u svojim zračnim lukama i morskim lukama, ako imaju informacije na temelju kojih postoje opravdani razlozi za sumnju da teret sadrži predmete čija su opskrba, prodaja, prijenos ili izvoz zabranjeni ovom Odlukom.”

               11.

               Članak 11. zamjenjuje se sljedećim:
               „Članak 11.
               1.   Države članice uskraćuju odobrenje za slijetanje na svoje državno područje, polijetanje s njega ili njegovo prelijetanje svakom zrakoplovu ako imaju informacije na temelju kojih postoje opravdani razlozi za sumnju da teret sadrži predmete čiji su opskrba, prodaja, prijenos ili izvoz zabranjeni RVSUN-ovima 1718 (2006), 1874 (2009), 2087 (2013), 2094 (2013) ili 2270 (2016) ili ovom Odlukom.
               2.   Stavak 1. ne primjenjuje se u slučaju prisilnog slijetanja ili slijetanja u svrhu provjere.”

               12.

               Umeće se sljedeći članak:
               „Članak 11.a
               1.   Države članice zabranjuju ulazak u svoje luke svakom plovilu ako imaju informacije na temelju kojih postoje opravdani razlozi za sumnju da je plovilo izravno ili neizravno u vlasništvu ili pod kontrolom osobe ili subjekta navedenog u Prilogu I. ili sadrži teret čija su opskrba, prodaja, prijenos ili izvoz zabranjeni RVSUN-ovima 1718 (2006), 1874 (2009), 2087 (2013), 2094 (2013) ili 2270 (2016).
               2.   Stavak 1. ne primjenjuje se u slučaju nužde ili u slučaju povratka u luku podrijetla ili ulaska u svrhu provjere ili ako Odbor za sankcije prethodno utvrdi da je takav ulazak potreban u humanitarne svrhe ili u bilo koje druge svrhe u skladu s ciljevima RVSUN-a 2270 (2016).”

               13.

               Umeću se sljedeći članci:
               „Članak 12.a
               1.   Zabranjuje se najam ili uzimanje u čarter plovila ili zrakoplova koji ima zastavu ili pružanje usluga posade DNRK-u, svim osobama ili subjektima navedenima u Prilogu I., svim ostalim subjektima iz DNRK-a, svim ostalim osobama ili subjektima za koje države članice utvrde da su pomagali u izbjegavanju sankcija ili kršenju odredaba RVSUN-ova 1718 (2006), 1874 (2009), 2087 (2013), 2094 (2013) ili 2270 (2016), svim osobama ili subjektima koji postupaju u ime ili po nalogu bilo kojih od prethodno navedenih i svim subjektima koji su u vlasništvu ili pod kontrolom bilo kojih od prethodno navedenih.
               2.   Stavak 1. ne primjenjuje se na najam, uzimanje u čarter ili pružanje usluga posade, pod uvjetom da je odgovarajuća država članica prethodno obavijestila Odbor za sankcije na pojedinačnoj osnovi te Odboru za sankcije dostavila informacije kojima se dokazuje da takve aktivnosti služe isključivo za osiguravanje osnovnih sredstava za život kojima se osobe ili subjekti iz DNRK-a neće koristiti za ostvarivanje prihoda te informacije o mjerama poduzetima kako bi se spriječilo da takve aktivnosti doprinose kršenjima odredaba RVSUN-ova 1718 (2006), 1874 (2009), 2087 (2013), 2094 (2013) ili 2270 (2016).
               Članak 12.b
               Države članice brišu iz registra svako plovilo koje je u vlasništvu DNRK-a, kojim upravlja DNRK ili čiju posadu čine državljani DNRK te ne registriraju nijedno takvo plovilo koje je iz registra izbrisala druga država u skladu sa stavkom 19. RVSUN-a 2270 (2016).
               Članak 12.c
               1.   Zabranjuje se registrirati plovila u DNRK-u, pribaviti odobrenje za plovilo da se koristi zastavom DNRK-a ili imati u vlasništvu, iznajmljivati, upravljati ili pružati bilo kakve usluge klasifikacije plovila, certificiranja ili povezane usluge ili osigurati bilo koje plovilo pod zastavom DNRK-a.
               2.   Stavak 1. ne primjenjuje se na aktivnosti o kojima je Odbor za sankcije prethodno obaviješten na pojedinačnoj osnovi, pod uvjetom da je odgovarajuća država članica Odboru za sankcije dostavila detaljne informacije o aktivnostima, uključujući imena osoba i subjekata koji u njima sudjeluju, informacije kojima se dokazuje da takve aktivnosti služe isključivo za osiguravanje osnovnih sredstava za život koje osobe ili subjekti iz DNRK-a neće upotrebljavati za ostvarivanje prihoda te informacije o mjerama poduzetima kako bi se spriječilo da takve aktivnosti doprinose kršenjima odredaba RVSUN-ova 1718 (2006), 1874 (2009), 2087 (2013), 2094 (2013) ili 2270 (2016).”

               14.

               Članak 13. stavci 1. i 2. zamjenjuju se sljedećim:
               „1.   Države članice poduzimaju potrebne mjere radi sprječavanja ulaska na svoja državna područja ili tranzita preko svojih državnih područja:

                           (a)

                           osoba, kako su navedene u Prilogu I., koje je Odbor za sankcije odredio ili koje je Vijeće sigurnosti odredilo kao odgovorne, među ostalim pomaganjem ili promicanjem, za politike DNRK-a u vezi s njegovim programima povezanima s nuklearnim oružjem, balističkim raketama ili drugim oružjem za masovno uništavanje kao i članova njihovih obitelji ili osoba koje postupaju u njihovo ime ili po njihovom nalogu;

                           (b)

                           osoba koje nisu obuhvaćene Prilogom I., kako su navedene u Prilogu II.:

                                       i.

                                       koje su odgovorne, među ostalim pomaganjem ili promicanjem, za programe DNRK-a povezane s nuklearnim oružjem, balističkim raketama ili drugim oružjem za masovno uništavanje, ili osoba koje postupaju u njihovo ime ili po njihovom nalogu;

                                       ii.

                                       koje pružaju financijske usluge ili prijenos na državno područje država članica, preko tog državnog područja ili s njega, ili u to uključuju državljane država članica ili subjekte osnovane prema njihovom pravu, ili osoba ili financijskih institucija na njihovom državnom području ili bilo koje financijske ili druge imovine ili izvora koji bi mogli doprinositi programima DRNK-a povezanima s nuklearnim oružjem, balističkim raketama ili drugim oružjem za masovno uništavanje;

                                       iii.

                                       koje su uključene, među ostalim pružanjem financijskih usluga, u nabavu u DNRK ili iz DNRK-a oružja i povezanog materijala svih vrsta ili u nabavu u DNRK predmeta, materijala, opreme, robe i tehnologije koji bi mogli doprinositi programima DRNK-a povezanima s nuklearnim oružjem, balističkim raketama ili drugim oružjem za masovno uništavanje;

                           (c)

                           koje nisu obuhvaćene Prilogom I. ni Prilogom II., a rade u ime ili po nalogu osobe ili subjekta navedenog u Prilogu I. ili Prilogu II. ili osobe koje pomažu izbjegavanju sankcija ili kršenju odredaba RVSUN-ova 1718 (2006), 1874 (2009), 2087 (2013) ili 2094 (2013) ili 2270 (2016) ili ove Odluke, kako su navedene u Prilogu III. ovoj Odluci.

                     2.   Stavak 1. točka (a) ne primjenjuje se ako Odbor za sankcije na pojedinačnoj osnovi utvrdi da je takvo putovanje opravdano zbog razlogâ humanitarne potrebe, uključujući vjerske dužnosti, ili ako odbor za sankcije zaključi da bi izuzeće na drugi način doprinijelo ciljevima RVSUN-ova 1718 (2006), 1874 (2009), 2087 (2013), 2094 (2013) ili 2270 (2016).”

               15.

               Umeću se sljedeći članci:
               „Članak 14.a
               1.   Države članice protjeruju sa svojih državnih područja u svrhu repatrijacije u DNRK-u diplomate, predstavnike vlade ili druge državljane DNRK-a koji postupaju u službenom svojstvu za koje su utvrdile da rade u ime ili po nalogu osobe ili subjekta navedenog u Priloga I. ili pojedinca ili subjekta koji pomažu u izbjegavanju sankcija ili kršenju odredaba RVSUN-ova 1718 (2006), 1874 (2009), 2087 (2013), 2094 (2013) ili 2270 (2016), u skladu s nacionalnim i međunarodnim pravom koje se primjenjuje.
               2.   Stavak 1. ne primjenjuje se u slučaju tranzita predstavnika Vlade DNRK-a u sjedište Ujedinjenih naroda ili u druge objekte UN-a radi obavljanja poslova Ujedinjenih naroda.
               3.   Stavak 1. ne primjenjuje se ako je prisutnost osobe potrebna zbog provedbe sudskog postupka ili isključivo u medicinske, sigurnosne ili druge humanitarne svrhe, ili ako je Odbor za sankcije na pojedinačnoj osnovi utvrdio da bi protjerivanje pojedinca bilo protivno ciljevima RVSUN-ova 1718 (2006), 1874 (2009), 2087 (2013), 2094 (2013) i 2270 (2016).
               Članak 14.b
               1.   Države članice protjeruju sa svojih državnih područja državljane trećih država za koje su utvrdile da rade u ime ili po nalogu osobe ili subjekta navedenog u Prilogu I. ili pomažu u izbjegavanju sankcija ili kršenju odredaba RVSUN-ova 1718 (2006), 1874 (2009), 2087 (2013), 2094 (2013) ili 2270 (2016) u svrhu repatrijacije u zemlju državljanstva, u skladu s nacionalnim i međunarodnim pravom koje se primjenjuje.
               2.   Stavak 1. ne primjenjuje se ako je prisutnost osobe potrebna zbog provedbe sudskog postupka ili isključivo u medicinske, sigurnosne ili druge humanitarne svrhe, ili ako je Odbor za sankcije na pojedinačnoj osnovi utvrdio da bi protjerivanje pojedinca bilo protivno ciljevima RVSUN-ova 1718 (2006), 1874 (2009), 2087 (2013), 2094 (2013) i 2270 (2016).
               3.   Stavak 1. ne primjenjuje se u slučaju tranzita predstavnika Vlade DNRK-a u sjedište Ujedinjenih naroda ili u druge objekte UN-a radi obavljanja poslova Ujedinjenih naroda.”

               16.

               U članku 15. stavku 1. točka (c) zamjenjuje se sljedećim:

                           „(c)

                           osoba i subjekata koji nisu obuhvaćeni Prilogom I. ni Prilogom II., a rade u ime ili po nalogu osobe ili subjekta navedenog u Prilogu I. ili Prilogu II. ili osoba koje pomažu u izbjegavanju sankcija ili kršenju odredaba RVSUN-ova 1718 (2006), 1874 (2009), 2087 (2013) ili 2094 (2013) ili 2270 (2016) ili ove Odluke, kako su navedeni u Prilogu III. ovoj Odluci.”

               17.

               U članku 15. stavku 1. umeće se sljedeća točka:

                           „(d)

                           subjekata Vlade DNRK-a ili Radničke stranke Koreje, ili osoba ili subjekata koji postupaju u njihovo ime ili po njihovom nalogu, ili subjekata u njihovu vlasništvu ili pod njihovom kontrolom, ako država članica utvrdi da su povezani s nuklearnim programima ili programima balističkih raketa DNRK-a ili drugim aktivnostima zabranjenima RVSUN-ovima 1718 (2006), 1874 (2009), 2087 (2013), 2094 (2013) ili 2270 (2016) zamrzavaju se.”

               18.

               Umeću se sljedeći članci:
               „Članak 15.a
               Članak 15. stavak 1. točka (d) ne primjenjuje se u odnosu na sredstva, drugu financijsku imovinu i gospodarske izvore koji su potrebni za obavljanje aktivnosti misija DNRK-a pri Ujedinjenim narodima i njegovim specijaliziranim agencijama i povezanim organizacijama ili drugih diplomatskih i konzularnih misija DNRK-a niti u odnosu na bilo koja sredstva, drugu financijsku imovinu i gospodarske izvore za koje Odbor za sankcije na pojedinačnoj osnovi prethodno utvrdi da su potrebni za dostavu humanitarne pomoći, denuklearizaciju ili za bilo koju drugu svrhu u skladu s ciljevima RVSUN-a 2270 (2016).
               Članak 15.b
               1.   Predstavništva subjekata navedenih Prilogu I. zatvaraju se.
               2.   Subjektima navedenima u Prilogu I. kao i osobama ili subjektima koji postupaju za njih ili u njihovo ime zabranjeno je izravno ili neizravno sudjelovanje u zajedničkim pothvatima ili bilo kojim drugim poslovnim aranžmanima.”

               19.

               Članak 16. zamjenjuje se sljedećim:
               „Članak 16.
               Države članice poduzimaju potrebne mjere radi osiguravanja budnosti i sprječavanja da državljani DNRK-a na njihovim državnim područjima ili s pomoću njihovih državljana sudjeluju u specijaliziranim usavršavanjima ili osposobljavanjima u disciplinama koje bi doprinijele aktivnostima DNRK-a relevantnima u vezi sa širenjem nuklearnog oružja i razvoju sustava za ispaljivanje nuklearnog oružja, uključujući usavršavanja ili osposobljavanja u naprednoj fizici, naprednim računalnim simulacijama i s time povezanim računalnim znanostima, geoprostornoj navigaciji, nuklearnom inženjerstvu, svemirskom inženjerstvu, zrakoplovnom inženjerstvu i s time povezanim disciplinama.”

               20.

               Članak 17. zamjenjuje se sljedećim:
               „Članak 17.
               Države članice u skladu s međunarodnim pravom osiguravaju pojačanu budnost u odnosu na diplomatsko osoblje DNRK-a kako bi se spriječilo da ti pojedinci doprinose nuklearnim programima ili programima balističkih raketa DNRK-a ili drugim aktivnostima zabranjenima RVSUN-ovima 1718 (2006), 1874 (2009), 2087 (2013), 2094 (2013) i 2270 (2016) ili ovom Odlukom ili izbjegavanju mjera određenih tim rezolucijama ili ovom Odlukom.”

               21.

               Članak 18. zamjenjuje se sljedećim:
               „Članak 18.
               Ne odobravaju se nikakvi zahtjevi, pa tako ni naknada štete ili odšteta niti bilo koji drugi zahtjev te vrste, kao što je zahtjev za poravnanje, novčane kazne ili zahtjev na temelju jamstva, zahtjev za produljenje ili plaćanje obveznice, financijsko jamstvo, uključujući zahtjeve koji proizlaze iz akreditiva i sličnih instrumenata u vezi s bilo kojim ugovorom ili transakcijom na čije ispunjenje odnosno izvršenje izravno ili neizravno, u cijelosti ili djelomično utječu mjere o kojima je odlučeno na temelju RVSUN-ova 1718 (2006) 1874 (2009), 2087 (2013), 2094 (2013) i 2270 (2016), uključujući mjere Unije ili država članica u skladu s provedbom relevantnih odluka Vijeća sigurnosti ili mjera obuhvaćenih ovom Odlukom ili u bilo kakvoj vezi s njima, osobama ili subjektima uvrštenima na popis koji su navedeni u prilozima I., II. ili III. ili bilo kojoj drugoj osobi ili subjektu u DNRK-u, uključujući Vladu DNRK-a, njezina javna tijela, korporacije i agencije, ili bilo kojoj osobi ili subjektu koji podnosi zahtjev preko bilo koje takve osobe ili subjekta ili u njihovu korist.”

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 31. ožujka 2016.

            Za Vijeće

            Predsjednik

         A.G. KOENDERS

      (1)  Odluka Vijeća 2013/183/ZVSP od 22. travnja 2013. o mjerama ograničavanja protiv Demokratske Narodne Republike Koreje i o stavljanju izvan snage Odluke 2010/800/ZVSP (SL L 111, 23.4.2013., str. 52.).